De fleste har nok problemer med at rejse grundet penge, det koster jo en del trods alt, men det behøver det ikke har jeg fundet ud af! Jeg har primært blaffet, couchsufed og boet på et par enkelte hostels, taget 2 både og 1 fly. Jeg har brugt ca. 15,000 kroner på 6 måneders rejse som har bragt mig igennem 10 forskellige lande.

Tyskland

Holland

Belgien

Frankrig

Italien

Grækenland

Tyrkiet

Iran

Forenede Arabiske Emirater

Indien



Enten spiser jeg med hos de lokale, ellers køber jeg færdiglavet mad, alt efter hvilken situation jeg er i. Mine penge går mere eller mindre kun til mad og hygge (en øl skal der nydes fra tid til anden!). Igennem min rejse har jeg ikke holdt øje med mine penge, ikke fordi jeg er rig på nogen måde men om jeg havde 250.000 kroner eller 20.000 kroner ville jeg stadig have gjort det samme. Da jeg så gjorde regnskabet op og fandt ud af jeg kun havde brugt 15.000 kroner på et ½ år blev jeg ret chokeret og jeg havde da i min vildeste fantasi ikke troet at det var muligt.

Jeg har endnu ikke formået at sove i mit telt to dage i træk og jeg tror i alt jeg har sovet i det omkring 20 dage. Jeg har nu ikke fortrudt at jeg har taget det med, fordi det har været rigtig rart at have som backup plan.

Kom tæt på kulturen og de lokale

Istedet for at bo på hotel kommer jeg tæt på de lokale og derfor også kulturen. Det giver mange gange et helt andet billede af et land, at se og leve som en lokal er efter min mening en fantastisk ting i sig selv. Det har også gjort at jeg har lært utroligt meget omkring forskellige kulture, religioner og i bund og grund hvordan det er at leve i landet som en lokal. Det har også givet mange gode venskaber og helt sikkert en masse oplevelser som jeg ikke ville have fået hvis jeg boede på et hotel.

nogle få eksempler ville være…

Mange gange er de lokale også mere end glade for at fortælle dig om diverse ting i deres land og enda vise dig rundt - uden at du spørger efter det.

Måske gør jeg det lidt for billigt?

Når jeg kommer til et land med en ny valuta sidder jeg ikke og udregner deres valuta til danske kroner, jeg finder ud af hvad der er billigt og dyrt og så bruger jeg mine penge udfra det. Jeg tænker efter den lokale valuta selvom jeg ikke ved hvad den egentlig er værd. I Indien er det utroligt nemt at regne Rupees til danske kroner (10 Rupees = 1 krone) derfor kan jeg ikke lade være med at grine lidt af nogle af mine valg.

Jeg har takket nej til mad, fordi det var 12,5 krone og jeg ville finde mad til 10 kroner.

Jeg har gået i en halv time med min oppakning, selvom jeg var blevet tilbudt at blive kørt for 4 kroner.

Jeg har stået i regnvejr, 4 kilometer væk fra hvor jeg skulle hen og prutted om pris for transport - han ville have 5 kroner, jeg ville give 4 kroner.

I Danmark ville jeg dårligt nok bukke mig ned for at samle en krone op, hvad kan du få for en krone i danmark? Det samme gælder lidt i Indien, 1-2 rubies er folk lidt ligeglade med (inklusiv mig selv) for det kan du ikke rigtigt få noget for. Jeg er nok bare blevet bedre til at justere mig selv ind efter andre valutaere, men er det en god eller dårlig ting? De lokale i Indien arbejder jo efter deres valuta men jeg tager snart til Australien og vil få omkring 20$ i timen og så begynder det er være svært at argumentere for hvorfor jeg valgte at stå i regnvejre og prutte om 1 krone.

Til sidst nogle billeder fra det sidste halve år….





‘